《谢姜明德学录见医膏肓痼疾二首 其二》
元代·叶颙

偶然奇疢在膏肓，谢子慇勤数送方。岂但独除前日苦，更能顿歇晚年狂。

云边丹杏香方美，世上黄粱梦正长。时事转艰吾鲜乐，取餐芝术访仙乡。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。